text: Par i Kolding vandt 4,5 millioner
  22 februar 2011 kl. 10.05
  En Lotto-gevinst på 4.572.399 kroner er gået til et par i Kolding.
  Klaus og Peter har spillet Lotto lige så længe, som de har dannet par, nemlig 13 år.
  Onsdag i sidste uge vandt de 4,5 millioner kroner.
  - Onkel Klaus, onkel Peter; I har vundet i Lotto. Sådan råbte nevø Jan, da han i torsdags hjalp med at tjekke ugens vindertal i Onsdags Lotto på tekst-tv.
  Peter konstaterer tørt, at nu er han og Klaus ikke afhængige af efterlønnen.
  Klaus og Peter vil ikke have deres efternavne frem.
  En anden spiller i Kolding har netop vundet ti millioner kroner. Vedkommende vil være anonym.
  Omkring 130 personer bliver hvert år Lotto-millionærer.
  